EXPOSICIÓN PÚBLICA E COBRANZA EN VOLUNTARIA DE TAXAS E PREZOS PÚBLICOS.
ADMINISTRACIÓN LOCAL — Provincial — Deputación Provincial (Recadación, 28/10/2015)

Aprobados pola Tesourería da Deputación Provincial de Pontevedra – ORAL os padróns das Taxas e Prezos Públicos máis adiante relacionados, poranse ó dispor do público nos concellos da provincia que máis adiante se relacionan, dende o día 30 de outubro ao 29 de novembro de 2015, ambas as datas incluídas, podendo os interesados examinalos durante o dito período e, no seu caso, presentar no prazo dun mes dende o 30 de novembro de 2015, recurso de reposición previo ó contencioso-administrativo perante a Tesourería do ORAL – Deputación Provincial de Pontevedra (artigo 24 de Ordenanza fiscal xeral do órgano de xestión tributaria e recadación de recursos locais –ORAL- da Deputación de Pontevedra, BOP de Pontevedra de 30/04/2013, e artigo 14.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais). Contra a repercusión, no seu caso, do canon da auga ou saneamento e coeficiente de vertedura da Xunta de Galicia, poderá interpoñerse reclamación económica-administrativa ante o órgano económico-administrativo da Comunidade Autónoma de Galicia no prazo dun mes dende o 30 de novembro de 2015. O presente anuncio ten carácter de notificación colectiva, ó abeiro do artigo 102 da Lei 53/2003 xeral tributaria. De conformidade co previsto no artigo 25 da Ordenanza fiscal xeral do órgano de xestión tributaria e recadación de recursos locais –ORAL, en relación co artigo 62.3 da Lei 58/2003 xeral tributaria e cos artigos 23, 24 e 25 do Regulamento xeral de recadación, de 29 de xullo de 2005, comunícaselles ós contribuíntes afectados que o período voluntario de cobranza das Taxas e Prezos Públicos indicadas, para os concellos que máis adiante se relacionan, será do 30 de outubro ao 30 de decembro de 2015, ámbalas dúas datas inclusive, rematando o día 30 de decembro de 2015. As Taxas poderán satisfacerse a través de calquera entidade bancaria colaboradora, na Oficina Virtual Tributaria (OVT) do ORAL (http://oral.depo.es/) ou a través de calquera modo autorizado legalmente, empregando os instrumentos de ingreso (recibos) que se enviarán ó domicilio declarado do contribuínte por correo ordinario. No caso de perda do devandito instrumento o obrigado ó pagamento poderá, ata o día 30 de decembro de 2015, obter un duplicado nos Servizos Centrais–Servizo de Recadación (Avda. de Marín, 9-11. Tel.986 859 993.–36071 Pontevedra) ou na Oficina Periférica máis próxima ó seu domicilio. Os contribuíntes que o día 15 de decembro de 2015 non recibiran nos seus domicilios os instrumentos de ingreso disporán de prazo ata o 30 de decembro de 2015 para os solicitar na oficina indicada e efectuaren o pagamento nas entidades bancarias colaboradoras, posto que a non recepción non exonera da obriga do pagamento nin impide a utilización da vía de prema. O vencemento do prazo en período voluntario, sen ter satisfeita a débeda determinará o comezo do procedemento executivo, a percepción da recarga correspondente e demais conceptos esixibles, tal e como se fixa no art.26, 28 e 161 da Lei 58/2003 xeral tributaria. Dito procedemento executivo, no caso do canón da auga ou saneamento ou coeficiente de vertedura será levado a cabo pola consellería competente en materia de facenda da Xunta de Galicia. Pontevedra, 23 de outubro do 2015.—O tesoureiro, Victor Eduardo Olga Rosa Dem Minguijon.